  Майя Бывальцева Удмуртиысь нылкышноослэн гозы кысканъя командазы Москваын Россилэн чемпионатаз бронза медальёс утӥз. Элькунысь та спорт амаллэн историяз со нырысетӥез бадӟым вормонзы. Со сярысь улосвылысь Спортъя дасяськонъя центрлэн «Вконтакте» мерлыко вотэсаз ивортэмын. Пичи Пурга ёросысь спортсменкаослэсь люкам команда тямыс муртлэсь 560 килограммозь категориын кужымзэ мертаз Нылкышноос 14 секыт нюръяськонъёсын Москвалэсь, Дагестанлэсь, Ленинград но Тверь улосвылъёслэсь командаоссэс вормизы но Москва но Пенза улосвылъёслэн сборнойёссылы келязы. Суро команда, кытын 4 воргоронъёс но 4 нылкышноос вал (одӥгез спортсменка Грак ёросысь), 5-тӥ инты басьтӥз. (Командалэн тренерез Юрий Васильев). Россилэн чемпионатаз вормисьёс – Санкт-Петербурглэн но Москва улосвыллэн командаоссы – Европалэн чемпионатаз Россилэсь данзэ утёзы, со 2020-тӥ арын тулыспалэ Ирландиын ортчоз Тодэ вайытом, толсуре «Ижевская винтовка» ӵошатсконъёсы Ижкаре тодмо биатлонистъёс лыктозы.   Тегъёс: Спорт Удмуртия Россия нылкышноос  